The Fall of the Roman Empire

The Fall of the Roman Empire (ingelesetik euskarara emana: Erromatar Inperioaren Erorketa) 1964ko Anthony Mann estatubatuar zinema zuzendariaren historia filma bat da. Bertan, Sophia Loren, Stephen Boyd, Alec Guinness, James Mason, Christopher Plummer, Mel Ferrer eta Omar Sharif aktoreek antzeztu zuten.

 Argumentua 
Erromatar Inperioa, II. mendea. Marko Aurelio (160-181, Alec Guinness), enperadore filosofoa Erromaren Urrezko Aroko azken enperadorea izan zen. Bere atsekaberako Inperioaren mugak defendatzeko hainbat barbaro herriekin borrokatu behar izan zuen. Barne politikan berriz, bere ametsa errepuklikar erakundeak berrezartzea izan zen, arrazoi horrengatik bere ondorengo Livio (Stephen Boyd) izendatu zuen, bere semea zen Komodo (Christopher Plummer) alboratuz. Baina azken honek aitaren erabakia ez zuen onartu eta tronuaz jabetu zen.

Erromaren gainbehera osoaren historia baino, une jakin baten kronika da filma, eta beste film berriago baten (Gladiator) hasiera bera du: Marko Aurelio enperadore jakintsua, hiltzear da gerra frontean, iparraldeko barbaroen mugaren ondoan. Jarraipeneko puntu askotan ere Gladiatorrek film honi segitu zion.

 Egikera 
Peplum ikusgarria da, batez ere aktore sorta bikainagatik, baina gidoi eta zuzendaritzan hutsune asko daude. Erroma berrasmatuaren dekoratuak kitsch bezain distiragarriak dira, eta aldiz, barbaroen ileorde eta attrezzoa agian barregarria.

 Aktoreak 
AktoreaPertsonaiaSophia Loren LuzillaChristopher PlummerKomodoAlec GuinnessMarko AurelioJames MasonTimonidesStephen BoydLivioAnthony QuayleVerulusJohn IrelandBallomarOmar SharifSohaemus, Armeniako erregeaMel FerrerKleanderEric PorterJulianoFinlay CurrieSenatoreaAndrew Keir PolybiusDouglas WilmerPeszenio NigerGeorge Murcell VictorinoNorman Wooland Virgiliano

 Kanpo estekak 
 The Fall of the Roman Empire filmaren IMDBko fitxa irakurgai 
 Euskarazko azpidatziak.

 Erreferentziak 

Kategoria:Dimitri Tiomkinen soinu bandadun filmak
Kategoria:Ameriketako Estatu Batuetako filmak
Kategoria:Antzinako Erroman girotutako filmak
Kategoria:Epika filmak
Kategoria:Drama filmak
Kategoria:Giza sakrifizioei buruzko filmak
Kategoria:II. mendean girotutako filmak